GiliGold/VAD_KnessetCorpus huggingface dataset:
יעל דיין:
 אני חייבת להגיד ברמה האישית שהייתי ביום שהבנות הגיעו, וראיתי את החיוך ואת החיבוק ואת ה-"ביחד" של הבנות עם הצוות וזה באמת באמת גם מרגש וגם לראות אותן היום מקבלות וממשיכות לקבל טיפול רגשי גם בהקשר הרגיל שלהן, אבל גם בהקשר של המלחמה
יעל דיין:
      פנימיית אור שלום, משפחתוני אור שלום באשקלון פונו ארבעה משפחתונים לכפר הנוער בן שמן
יעל דיין:
 בבן שמן יש לנו גם מענה לילדי רווחה וגם מענה לילדי חינוך
יעל דיין:
 הם נמצאים שם כלל הילדים, הגיעו 99% מהחניכים
יעל דיין:
 יחד עם כ-25 אנשי צוות והמשפחות שלהם
יעל דיין:
 זה מודל משפחתוני, שהמשפחות הגיעו יחד עם אנשי הצוות
יעל דיין:
      פנימייה נוספת ששוכנת באשקלון זו פנימייה של יתומים מאוקראינה, שהגיעו אלינו מהמתקפה של המלחמה
יעל דיין:
 והם פונו לפנימיית אור שמחה בכפר חב"ד
אלי אפללו:
כמה ילדים יש לנו מאוקראינה?
יעל דיין:
24
יעל דיין:
 24 ילדים פונו יחד עם 8 אנשי צוות לפנימיית אור שמחה בכפר חב"ד
יעל דיין:
 אני אגיד שעצם זה שהצוות עבר יחד עם הילדים והמבנה של הפנימייה נשמר, הקבוצות נשמרו – הם בעצם ממשיכים סוג של שגרה וכלי טיפול שהם רגילים אליהם, יחד עם תוספת של המתקנים שהם נמצאים בהם כמו הבריכה וחדרי הפעילות של שלווה או החוות והפסיליטיס שקיימים בבן שמן
יעל דיין:
      אני אגיד עוד משהו על הנושא של הטיפול הרגשי בטראומה
יעל דיין:
 הילדים שלנו והפנימיות שלנו ערוכים לטיפול בטראומה ביום יום
יעל דיין:
 זו האוכלוסייה שלנו, אלה הילדים שמגיעים אלינו ואלה הצרכים הייחודיים שלהם
יעל דיין:
 היום אנחנו נמצאים בתקופה של טראומה על טראומה
יעל דיין:
 חלקם, חלק מהילדים גם חוו או אצל המשפחות המארחות שלהם או בעצמם גרים ביישובי העוטף או ביישובים הקרובים לגבולות
יעל דיין:
 ואנחנו מתגברים שם גם את הטיפולים הרגשיים בפנימיות וגם את התמיכה והחוסן לצוות שיצליחו לעמוד במשימות
יעל דיין:
      אני כן רוצה להתייחס לנושא של השמה
יעל דיין:
 כי אני יודעת שהוא יעלה, ויושבות פה השותפות שלנו שעובדות איתנו ביום יום
יעל דיין:
 סוגיית ההשמה של ילדים חדשים בתוך פנימיות
יעל דיין:
 אני אקדים ואגיד שאת פתיחת שנת לימודים תשפ"ד פתחנו עם מספר מאוד מאוד קטן של ילדים ברשימת המתנה
יעל דיין:
 רק לסבר את האוזן, בשנים קודמות לפני הרחבות שעשינו היינו ברשימות המתנה של 70 ו-100 ילדים
יעל דיין:
 פתחנו את השנה עם רשימת המתנה של 5 ילדים
יעל דיין:
 שכל ילד הוא מאה אחוז ועולם ומלואו ואנחנו מחויבים לדאוג לו, אבל כן נעשו פעולות של הרחבות ופתיחת מסגרות חדשות כדי לתת את המענים
יעל דיין:
 לאור המלחמה אנחנו נתקלנו בכמה וכמה תופעות
אלי אפללו:
את אומרת בעצם שיש היום מספיק מסגרות
יעל דיין:
בפתיחת שנת הלימודים היינו במצב של מספיק מסגרות
יעל דיין:
 היום כבר לאור חודש מפתיחת המלחמה אנחנו נמצאים במצב שהמסגרות האטו את תהליכי הקליטה בגלל תהליכים שהם בעצמם צריכים להתחזק ולטפל בילדים הקיימים
יעל דיין:
 בגלל חזרה של חלק מאנשי הצוות שחוו בעצמם חלק מהמאורעות
יעל דיין:
 אז אני אגיד שבנינו נוהל השמה, יחד עם השותפים שלנו בקהילה ובמחלקות לשירותים חברתיים, שלוקחים בחשבון את הצרכים של הילדים, את הסיכון והסכנה ואת היכולת של המסגרת לקלוט עם תעדוף
תמי ברנע:
סליחה, נוהל השמה?
יעל דיין:
נוהל השמה מותאם מלחמה
יעל דיין:
 אוקיי?
אלי אפללו:
יש מסגרות בתכנון?
יעל דיין:
כן, כן
יעל דיין:
 כרגע, אני אגיד, אנחנו נמצאים בשני תהליכים מקבילים: אחד, מרבית הילדים כבר קיבלו תאריכי קליטה לטווח של השבועיים שלושה הקרובים
יעל דיין:
 כך שגם לחלק מהם שהיה עיכוב יש להם תאריכי קליטה ואנחנו כל הזמן בקשר
יעל דיין:
 חשוב להגיד, ילד שנמצא בסיכון וסכנה מיידית לא יישאר בביתו
יעל דיין:
 מיד יעבור לראש הרשימה
יעל דיין:
 במקביל אנחנו מפרסמים בימים אלו קולות קוראים נוספים להרחבות של המסגרות הקיימות
יעל דיין:
 ואני אגיד, אנחנו כבר לוקחים בחשבון דלתא של בין 30% ל-40%
אלי אפללו:
מה זה אומר במספרים?
יעל דיין:
במספרים אנחנו כרגע עם 30 ילדים שאנחנו זקוקים עבורם למסגרות ולהרחבות
יעל דיין:
 אנחנו עושים הרחבות של כ-100 מקומות חדשים, לפי חברות ומגזרים וצרכים ופרופילים
יעל דיין:
 וכבר אנחנו לוקחים את הדלתא של התופעות של המלחמה, שכבר אנחנו מתחילים לקבל
אלי אפללו:
זה מבנים שהם קיימים שאתם שוכרים או רוכשים או בינוי חדש?
יעל דיין:
זה ארגונים שמפעילים בפועל
יעל דיין:
 ובעצם על בסיס הסכם ההתקשרות שלהם עם המשרד אנחנו פונים בקול קורא לכלל המפעילים
אלי אפללו:
אז זה יכול להיות כמעט מיידי
יעל דיין:
זה יכול להיות כמעט מיידי
אלי אפללו:
זאת אומרת, זה לא משהו שהוא בבינוי ויכול לקחת טווח ארוך
יעל דיין:
לא, לא
אלי אפללו:
אוקיי, בסדר גמור
יעל דיין:
זה בינתיים מבחינתי
אלי אפללו:
מאה אחוז, תודה
אלי אפללו:
 אני רוצה לתת את רשות הדיבור לחברת הכנסת דבי ביטון, בבקשה
דבי ביטון:
קארין
אלי אפללו:
אחר כך קארין
אלי אפללו:
 שתיכן, בסדר
אלי אפללו:
 אני אשמע את שתיכן
אלי אפללו:
 אין בעיה, קארין בבקשה
קארין אלהרר:
תודה רבה אדוני יושב הראש
קארין אלהרר:
 קודם כל תודה רבה על הדיון המאוד מאוד חשוב
קארין אלהרר:
 הנושא של כפרי נוער, פנימיות, השמות חוץ ביתיות, מאוד מאוד יקר לליבי
קארין אלהרר:
 וצריך להבין שאם הם מתמודדים עם קשיים בשגרה הקשיים הללו מתחדדים ומחריפים, בטח בחירום
קארין אלהרר:
      לפני שבועיים ביקרתי בפנימייה שמארחת פנימייה אחרת שפונתה מהאזור של העוטף
קארין אלהרר:
 ואני רוצה להציף ארבעה בעיות, למעשה חמש: קודם כל, המחסור בכוח אדם
קארין אלהרר:
 יש מגויסים בקרב הצוות, שהם לא נמצאים
קארין אלהרר:
 וחייבים לתת תחליף לדבר הזה
קארין אלהרר:
 כי בסוף, אין מה לעשות, אם אין מספיק כוח אדם צעירים וצעירות נופלים בין הכיסאות
קארין אלהרר:
 שזה דבר שהוא לא רצוי וצריך להפעיל פתרונות יצירתיים
קארין אלהרר:
 צריך אולי מכיניסטיים, אולי עוד ש"ש, יש סטודנטים
קארין אלהרר:
 שנת הלימודים עוד לא נפתחה
קארין אלהרר:
 בהחלט צריך לעשות את הדבר הזה וכמובן לתגמל
קארין אלהרר:
 כי כולנו מבינים שעל בסיס התנדבות זה לא יקרה
קארין אלהרר:
 ואנחנו גם לא רוצים משהו ארעי, רוצים משהו קבוע ויציב
אלי אפללו:
חשוב שתיקחו את זה לתשומת ליבכם מה שנאמר פה
יעל דיין:
אני עוד מעט אתייחס אני חושבת בצורה, כי חלק מהדברים עשינו
יעל דיין:
 אבל עוד מעט אני אתייחס
אלי אפללו:
מאה אחוז, בסדר גמור
קארין אלהרר:
אני רוצה בסוגריים לומר, להביע את הערכתי לשר
קארין אלהרר:
 אני יודעת שגם הוא ביקר בפנימייה ואני מכירה את רגישותו לנושא
קארין אלהרר:
 ואת הדבר הזה צריך לציין
קארין אלהרר:
 אני יודעת שהרבה פעמים מקבלים ביקורת, אבל גם את הדברים הטובים צריך בהחלט לומר
קארין אלהרר:
      הנושא של תמיכה מיידית, כספית, לבוגרים חסרי עורף משפחתי
קארין אלהרר:
 תראה אדוני, באה לעולם תוכנית יתד, שהיא נותנת וואוצ'רים לצעירים וצעירות חסרי עורף משפחתי
קארין אלהרר:
 כרגע התוכנית בבעיה, כי נגמר התקציב לזה
קארין אלהרר:
 ואני אומרת אם אדם ימצא את עצמו בלי קורת גג, בלי האופציה לכלכל את עצמו
אלי אפללו:
אנחנו מדברים פה על גילאים?
קארין אלהרר:
עד 21
קארין אלהרר:
 מ-18 עד 21
קארין אלהרר:
 צריך להבין, זה שהם בני 18 – א', המדינה לא יכולה להסיר מהם אחריות
קארין אלהרר:
 ב', הם לא באמת בוגרים
קארין אלהרר:
 יש להם עדיין קשיים מאוד משמעותיים
קארין אלהרר:
 אז צריך לעשות reaching out לכל אותם בוגרים ובוגרות ולתת להם את המדרגה הזאת שהם צריכים אותה כדי להיבנות
קארין אלהרר:
 לא להשאיר אותם מאחור
קארין אלהרר:
 ואני אומרת אדוני, הרבה פעמים אנחנו, אתה יודע, מסתכלים על מה מוציאים היום
קארין אלהרר:
 אם לא נוציא את היום, נוציא את זה פי 100 בעוד מספר חודשים
קארין אלהרר:
 כי הם יהיו בקריסה
קארין אלהרר:
 וזה דבר מאוד מאוד חשוב
קארין אלהרר:
      לגבי התמיכה הנפשית, נאמר כאן על ידי נציגת הרווחה
קארין אלהרר:
 מדובר בבני נוער עם רקע מאוד מורכב והמלחמה והשינויים שחלו בעקבותיה מעוררים קשיים הרבה יותר גדולים
קארין אלהרר:
 זה מצריך מערך תמיכה נפשית ייעודי בעניין הזה
קארין אלהרר:
 ובאמת, לא רק ממשרד הרווחה
קארין אלהרר:
 משרד הבריאות צריך להיכנס לאירוע בצורה מאוד אינטנסיבית
קארין אלהרר:
      הדבר האחרון, תראו, אני מודעת לכך שיש עדיין בעיות בתשלומי ההורדה
קארין אלהרר:
 הרי פנימיות קולטות וההורדה עוד לא הגיעה
קארין אלהרר:
 בעצם הפנימיות ממשיכות לעשות הלוואת גישור במצב שהוא בלתי אפשרי
קארין אלהרר:
 אז אני מאוד הייתי מבקשת שיעשו כל המאמצים כדי שההורדות יגיעו במועדן
קארין אלהרר:
 זה לא מצב שאפשר עוד שהפנימיות יוציאו מכיסן
קארין אלהרר:
 אלה הדברים
אלי אפללו:
את יודעת על פנימיות ספציפיות?
קארין אלהרר:
כן, אני יודעת על פנימיות ספציפיות
אלי אפללו:
אוקיי, אז חשוב לדעת, כדי שנטפל בזה באופן מיידי
אלי אפללו:
 אם תוכלי להעביר
קארין אלהרר:
בוודאי, אני אעביר את זה
קארין אלהרר:
 ואני אומרת, אנחנו בשעת חירום ויש אנשים ששעת חירום היא מנת חלקם כל חייהם
קארין אלהרר:
 אז נבין את גודל השעה בעניין הזה ונעשה את הכול כדי לשפר את המצב
אלי אפללו:
תודה קארין, אמרת דברים חשובים, אני מודה לך
אלי אפללו:
 בבקשה חה"כ דבי ביטון
דבי ביטון:
תודה כבוד יושב הראש, תודה לכם
דבי ביטון:
 כפי שיושב הראש החל את דבריו, באמת היום זה יום קשה במיוחד
דבי ביטון:
 ה-7 בנובמבר, לאחר השבת הארורה, השחורה שלנו
דבי ביטון:
 אז אני רק מפה רוצה להביע את תנחומיי, את האהבה ואת החיבוק, מה שאני יכולה
דבי ביטון:
 לכל המשפחות שבאמת שילמו מאוד יקר ומתפללת להשבתם של החטופים במהרה, אמן ואמן
דבי ביטון:
      אדוני, אנחנו עוסקים באמת בנוער
דבי ביטון:
 נוער, כמובן כל מה שחברתי קארין אמרה כאן, חברת הכנסת, הם דברים חשובים
דבי ביטון:
 ואני, כמי שליוותה במסגרת עבודתי כעורכת דין בעצם נוער בסיכון
דבי ביטון:
 הייתי בוועדות, הייתי בבתי משפט
דבי ביטון:
 זה נוער שבאמת, לדאבוני, מזלו לא ממש שפר עליו במסגרת הביתית, בתא הביתי
דבי ביטון:
 ונכון, זה נוער שבא גם ככה עם משקעים ועכשיו, עם כל מה שקורה, אין ספק שזה נוער הרבה יותר חשוף, הרבה יותר רגיש
דבי ביטון:
 בטח ובטח אם חלילה הוא היה חשוף בזמן אמת או שהוא נחשף לאחר מכן גם בסרטונים וכל מיני מדיה
דבי ביטון:
 ולכן ההשגחה פה ותשומת הלב צריכה להיות כפולה ומכופלת
דבי ביטון:
      חשוב לי באמת לדעת האם כשמפנים את בני הנוער לוקחים בחשבון שהם יוצאים כיחידה אחת, עם הקהילה, עם החברים, עם הסביבה הטבעית שלהם – שזה משהו מאוד מחזק
דבי ביטון:
 כמובן שברור לי שבאותה מידה גם יש מעטפת טיפולית, שזה מאוד מאוד חשוב
דבי ביטון:
 אני כמפונה, הייתי באחד המלונות כאן בתל אביב, בירושלים, סליחה
דבי ביטון:
 ונאמרו לי שם שהנוער פתאום, הנוער דווקא מהמגזר הדתי למד להכיר את התחנה המרכזית
דבי ביטון:
 ההורים אמרו לא, זה לא אמיתי
דבי ביטון:
 הם נעלמים
דבי ביטון:
 הם למדו להכיר
דבי ביטון:
 עכשיו, זה לא נוער בסיכון, זה נוער
דבי ביטון:
 אז קל וחומר מה עלול
דבי ביטון:
 ולכן אז פתאום חלק אמרו לי גם למדו לעשן
דבי ביטון:
 אנחנו יודעים שזו תקופה מאוד מאוד קשה רגשית גם לבני נוער שהם לא בסיכון
דבי ביטון:
 ולכן ההשגחה שלנו צריכה להיות כפולה ומכופלת בסוגיה הזו
דבי ביטון:
      דבר נוסף, יש מספר שאלות אדוני שאני רוצה לברר והייתי שמחה לקבל תשובות
דבי ביטון:
 האם משפחות אומנה מהעוטף קיבלו את המענקים שניתנו בגין הילדים הביולוגיים שלהם? אז נראה לי נתנו 1,000 שקלים, אני לא יודעת
דבי ביטון:
 אני רוצה לדעת אם אותן משפחות אומנה גם מקבלים את הסיוע הספציפי הזה
דבי ביטון:
      דבר נוסף, האם דיונים במערכת בית המשפט מתקיימים, להערכות, לסיכון, אולי הרחבות
דבי ביטון:
 והאם נשמר הקשר בין המשפחות הביולוגיות לילדים שכמובן באומנה, ואנחנו יודעים שיש חבר'ה באומנה גם בפנימיות שיש להם אפשרות ליצור קשר עם המשפחות, להיות בקשר
דבי ביטון:
 האם הקשר הזה נשמר, עם ההורים, עם האחים? זאת אומרת, איך אנחנו מתייחסים בימים אלה שמרביתנו מפוזרים
דבי ביטון:
 אבל אם עדיין שומרים
דבי ביטון:
 כי זה גם סוג, אנחנו יודעים שאולי הסביבה הטבעית לא הייתה הכי מושלמת
דבי ביטון:
 אבל בעיני הילד אמא ואבא הם בסוף אמא ואבא שלו ואף אחד מאתנו לא יחליף
דבי ביטון:
 תודה אדוני
יהושע רבינוביץ:
לידיה רבינוביץ מהסיוע המשפטי
אלי אפללו:
אוקיי, לא
אלי אפללו:
 אבל יש פה את רחל
אלי אפללו:
 את מנהלת השירות ילדים?
רחל איגר לוין:
אני מנהלת שירות ילדים ומשפחות אומנה
רחל איגר לוין:
 אני מצטרפת לקודמיי בהקשר של היום הזה, שמזכיר את ה-30 יום הקשים שאנחנו עוברים
רחל איגר לוין:
 אני רוצה להתייחס לנושא של משפחות האומנה
רחל איגר לוין:
      יש לנו משפחות, כ-60 משפחות אומנה מהעוטף שנמצאות בבתי מלון, יחד עם הקהילות שלהם
רחל איגר לוין:
 ויש לנו עוד קבוצות גדולות של משפחות אומנה באזורים של אשדוד, אשקלון, שחלקם התפנו וחלקם לא
רחל איגר לוין:
 ויש משפחות אומנה מהצפון, כ-25 משפחות שכבר התפנו
רחל איגר לוין:
 מהיום הראשון, משבת, יש קשר עם כל משפחות האומנה
רחל איגר לוין:
 מנחות האומנה יצרו קשר עם כל משפחות האומנה כדי לוודא איפה הן
רחל איגר לוין:
 ידענו כבר מהיום הראשון מי נעדר ומי יכול להיות שהוא כבר איננו
רחל איגר לוין:
 ויש קשר מאוד אינטנסיבי
רחל איגר לוין:
      ככל שהיו ילדים שביקשו להיות עם ההורים שלהם והדבר הזה התאפשר והייתה הסכמה של כולם, שיכול ילד לא להיות במלון, אלא לכמה ימים עם הוריו – הדבר הזה התאפשר
רחל איגר לוין:
 99% מילדי האומנה נמצאים יחד עם האומנים איפה שהאומנים פונו אליו
רחל איגר לוין:
 ויש קשר אינטנסיבי של מנחות האומנה והן פוגשות אותם
רחל איגר לוין:
 איפה שמרכזי הקשר פתוחים הם נפגשים איתם פיזית עם ההורים ואיפה שלא יש מפגשים בזום
רחל איגר לוין:
      לגבי המענק שגברתי שאלה
רחל איגר לוין:
 יש את המענק של רשות המיסים, שהמשרד החליט שאיפה שזה לא יעמוד בסטנדרטים של רשות המיסים כדי להוסיף את ילדי האומנה למשפחות המשרד ישפה אותם
רחל איגר לוין:
 לגבי כל אלה שפונו מהעוטף
אלי אפללו:
אוקיי, חשוב
אלי אפללו:
 בסדר גמור, יופי
יעל דיין:
אדוני יושב הראש, אם אני יכולה רגע לענות לשלוש הנקודות של חברת הכנסת?
יעל דיין:
אז אני רוצה באמת לדבר על נושא כוח האדם, שאנחנו דנו בו גם במקרים אחרים בכנסת בנושא כוח האדם בפנימיות
יעל דיין:
 אנחנו מיד עם פרוץ המלחמה יצרנו קשר עם ההתאחדות לסטודנטים ובנינו איתם מסלול מלגאי להיות בתוך, לעבוד בתוך הפנימיות
יעל דיין:
 אני אגיד שחלקם נשארו והמשיכו לעבוד בפנימיות
יעל דיין:
 אנחנו עדיין ממשיכים, דרך אגב, גם עם המכינות, גם עם התאחדות הסטודנטים וגם יצאנו בפרסום לגיוס כוח אדם, כי הרבה סטודנטים עכשיו שבהתחלה בשבועיים הראשונים רצו להתנדב היום הם מחפשים עבודה
יעל דיין:
 ויש פה באמת תהליכים של, יש לי מנהלת תחום שממש מסייעת בשיבוצים של סטודנטים שפונים אלינו
יעל דיין:
      לגבי הפינוי: אני שוב אדגיש שהפינוי של הפנימיות נעשה כקהילת פנימייה יחד והם משמרים את המשך השגרה שלהם עד כמה שניתן
יעל דיין:
 נושא של קשר עם ההורים: קשר עם ההורים זה בסיס העבודה שלנו יחד עם המחלקות לשירותים חברתיים
יעל דיין:
 ואנחנו ממשיכים ומדייקים כל הזמן את המענים, בין אם זה זומים וטלפונים
יעל דיין:
 ואנחנו גם משפים נסיעות מיוחדות לבתי ההורים והאחים כדי שניתן יהיה להמשיך לשמור על קשר
יעל דיין:
      ועוד משפט אחד אני רוצה להגיד
יעל דיין:
 אני חושבת שבכלל משרד הרווחה באופן כללי וספציפי בנושאים האלה, אנחנו הגענו למצב של גם מערך מקדים וגם עוד טרם העלאת הצרכים על ידי השטח עצמו ועל ידי הארגונים, חלק מהדברים אנחנו כבר יזמנו
יעל דיין:
 אני אגיד שאנחנו נמצאים במערך חירום יום יומי עם כוננות ותורנות של קשר עם הארגונים ועם הפיקוח המחוזי כדי גם לייצר בעצמנו את המענים, אבל גם לענות לצרכים
יעל דיין:
      לגבי מערך טיפול ייעודי, אנחנו בתהליכי בנייה של מערך טיפול ייעודי בטראומה ובמשבר
יעל דיין:
 התחלנו עם הדרכות וחוסן לצוותים, כמו שאמרתי קודם, ואנחנו נגיע גם לחניכים
אלי אפללו:
האם יש לכם תמונת מצב על כל ילדי האומנה שאני מקווה שלא, אני לא יודע, חלק בטח חטופים, חלק שנרצחו, חלק, לא יודע
אלי אפללו:
 יש איזה שהיא תמונת מצב על כל ילדי האומנה?
רחל איגר לוין:
אנחנו יודעים
רחל איגר לוין:
 אבל אני לא, אני נזהר מלהגיד
אלי אפללו:
לא צריך פירוט, אני רק שואל
קארין אלהרר:
לא, רק מספרית
רחל איגר לוין:
 אנחנו מדברים, אני לא רוצה להגיד מספרים
רחל איגר לוין:
 אני יכולה להגיד אחר כך לפרוטוקול, בסדר?
אלי אפללו:
אני רק רוצה לדעת
אלי אפללו:
אתם יודעים במדויק על כל ילד אומנה מה מצבו
רחל איגר לוין:
כן
אלי אפללו:
אוקיי, זה מה שרציתי לדעת
דבי ביטון:
כבוד יושב הראש, רק דקה הייתי רוצה רק לשתף שאתמול הייתה לי פגישה עם שר הנגב והגליל והעליתי את האופציה לשפות במלגות סטודנטים שיירתמו, בטח לכל הנוער, לילדים עם צרכים מיוחדים
דבי ביטון:
 הבוקר הוא דיבר איתי, כי הגשתי איזה רשימה שחשבתי שנכון
דבי ביטון:
 אז אני יכולה לומר שהוא אמר שזה דווקא נושא שככל הנראה יתקדם ואני מקווה שבאמת יהיה לסיוע
דבי ביטון:
 כי אז תהיה להם גם מלגה שהיא חשובה
אלי אפללו:
הרעיון הוא טוב
אלי אפללו:
 אני חושב שבכלל, כל נושא הסטודנטים לעזרה בכל הפעילויות, בכל התחומים, הוא נכון מאוד
אלי אפללו:
 גם בחקלאות, בהרבה מאוד מקומות
אלי אפללו:
 אוקיי, אברהם אלבאז, בזום?
אברהם עבאס:
צוהריים טובים
אברהם עבאס:
 נעים מאוד, צוהריים טובים
אברהם עבאס:
 שמי אבי אלבאז, אני מנכ"ל ארגון חברתי שנקרא הפורום הציבורי לכפרי נוער, פנימיות הרווחה ואומנה בישראל
אברהם עבאס:
 אני קודם כל מצטרף לכל דבר שנאמר פה בדברי הפתיחה על הטרגדיה האיומה שפוקדת אותנו
אברהם עבאס:
      אני אציין שהפורום הציבורי למעשה מאותה שבת שחורה נכנסנו באופן מיידי מתחת לאלונקה במתכונת חירום
אברהם עבאס:
 למעשה, מאז ועד רגע זה אנחנו מסייעים ועובדים בשיתוף פעולה מלא
אברהם עבאס:
 אני חייב להוסיף ולהגיד, אנחנו קודם כל נמצאים פה כדי לעשות ואז נשמע
אברהם עבאס:
 אני רוצה באותה הזדמנות גם להודות גם לשר וגם לחה"כ קארין שנמצאת פה, כמובן יעל, רחל ואילנה מכפרי הנוער
אברהם עבאס:
 אנחנו עובדים בשיתוף פעולה
אברהם עבאס:
      אני לא אחזור על דברים שנאמרו, אני רק רוצה להדגיש מה אנחנו בפעולות שאנחנו מקיימים אותן בחודש האחרון, מזהים
אברהם עבאס:
 מה האבנים הגדולות שאנחנו מקדישים להם המון תשומת לב והמון משאבים מהחברה האזרחית שאנחנו מגייסים
אברהם עבאס:
 אז הדבר באמת המרכזי, הראשון, זה כל הנושא של מערך התמיכה הנפשית
אברהם עבאס:
 אנחנו עזרנו כבר לעשרות מסגרות חוץ ביתיות למערך הצוותים שלהם
אברהם עבאס:
 אנחנו מזהים שזה נושא מאוד מאוד משמעותי בכל המעגלים
אברהם עבאס:
 אנחנו גם מזהים מה שקארין דיברה מצד הנושא הזה יותר ויותר פוגש גם צעירים, בוגרי המסגרות הללו
אברהם עבאס:
 ואין היום מספיק דעת לנושא הזה של איך מתמודדים בהיקפים הללו מול צעירים שהם בשגרה במצב הישרדותי ועכשיו הם נמצאים במצוקות הרבה יותר גבוהות
אברהם עבאס:
      אנחנו מסייעים בסיוע חירום הומניטרי, חשוב לי להגיד, אנחנו כבר סייענו לקרוב ל-500 צעירים, בתווים, בכספים, פשוט כסף
אברהם עבאס:
 כאלה שפונו מבתיהם בדרום
אברהם עבאס:
 כאלה שבעצם נמצאים במשבר כלכלי והם זקוקים ל- basic needs ממזון, ביגוד, דברים כאלו ואחרים
אברהם עבאס:
 ואנחנו מקבלים אצלנו רשימות מאוד מאוד ארוכות וגדולות וצריך גם על זה לתת את הדעת
אברהם עבאס:
 כי אנחנו כחברה אזרחית כמובן עוזרים ונמצאים שם
אברהם עבאס:
 אבל ככל שהמלחמה תארך והמספרים יגדלו צריך לחשוב על זה ברמה של איגום משאבים ובראייה הרבה יותר לאומית
אברהם עבאס:
      נקודה נוספת זה כל הסיפור של פעילויות הפגתיות, שהן בתוך המסגרות
אברהם עבאס:
 יעל נגעה בזה מקודם, שיש מסגרות גם בכפרים וגם בפנימיות הרווחה שעדיין ההסדרה של הלימודים בשעות הבוקר, מכל מיני סיבות, עדיין לא שם
אברהם עבאס:
 אגב, לא בהכרח באשמת הפנימיות
אברהם עבאס:
 לפעמים זה ראשי רשויות לא מסדירים הסעות וכן הלאה
אברהם עבאס:
 אז גם בתוך הדבר הזה אנחנו מסייעים רבות, בין אם זה ממש במהלכי תמיכה כדי שיוכלו לרכוש מערכי הפעלה, ארגונים שאנחנו מסייעים להם להיכנס ולעשות פעילויות ועוד ועוד
אלי אפללו:
דרך אגב, ברוב הרשויות הגדולות יש חמ"לים ויש בהם לא מעט מתנדבים
אלי אפללו:
 אני גם נמצא באחד החמ"לים
אלי אפללו:
 אפשר להיות בקשר עם אותו מנכ"ל עירייה או מוקד עירוני ולבקש מאותם מתנדבים שיעזרו גם בהסעות וכל דבר אחר
אלי אפללו:
 זה מאוד חשוב להיעזר גם באזרחים ובמתנדבים לנושאים האלה, כי זה יכול להקל גם על הרשות וגם עליכם
אברהם עבאס:
אני לגמרי מצטרף למה שאתה אומר
אברהם עבאס:
 אנחנו, אגב, עושים את זה
אברהם עבאס:
 יש לנו ממש אצלי בארגון חמ"ל שעוסק בדיוק בחיבורים הללו
אברהם עבאס:
 אבל גם חשוב לבוא ולהגיד את הדבר הבא: ככל שהמלחמה אורכת, גם באופן טבעי השחיקה, השחיקה של מערך ההתנדבות יורד
אברהם עבאס:
 וצריך לתת על זה את הדעת
אברהם עבאס:
 כי מה שהיה נכון בשבוע-שבועיים הראשונים הרבה מאוד רוח טובה ונהדרת של התנדבות, בסוף זה גם אנשים שצריכים להתפרנס ולפרנס את עצמם ואת משפחותיהם
אברהם עבאס:
 אז בהקשר הזה זה בראייה ארוכת טווח צריך לתת את הדעת
אברהם עבאס:
      אני אגיד דבר אחרון
אברהם עבאס:
 לא נמצאים פה מכפרי הנוער, אבל כן חשוב לי להגיד שאנחנו גם נתקלנו במספר סוגיות מכפרי הנוער שקשורות לממ"דים ולמיגוניות
אברהם עבאס:
 ואני חושב שגם בהקשר הזה, אין בידיי כרגע את המיפוי
אברהם עבאס:
 אני לא יודע אם יש כזה מיפוי
אברהם עבאס:
 אבל בהחלט צריך רגע לבוא ולראות כיצד הסוגייה הזאת של ממ"דים, אם מיגוניות בפריסה לאומית, ככל שניתן, יבואו לידי ביטוי
אברהם עבאס:
 זה גם חלק מתוך השיקול האם מחזירים ילדים לתוך המסגרות הללו או לא
אברהם עבאס:
 מה הקרבה לאזורי הלוחמה, הנחיות של פיקוד העורף ועוד כהנא וכהנא
אלי אפללו:
 במקרים שבהם ציינת, בקושי של אותן מיגוניות או דברים נוספים, אל מי פניתם? מה אתם עושים עם זה? ותמיד אפשר להיעזר בוועדה, בחברי הכנסת
אלי אפללו:
 ישנו גם חמ"ל של הכנסת שאתם יכולים גם לפנות אליו
קארין אלהרר:
לא מסייעים במיגוניות
אלי אפללו:
בוא נגיד ככה: תראו, צריך להבין, חברי הכנסת זה לא גוף ביצועי
אלי אפללו:
 אבל חברי הכנסת מסוגלים ועושים היום עבודה שהיא בעצם מינוף של אותן בעיות
אלי אפללו:
 ואנחנו נעזרים לא מעט
אלי אפללו:
 וכשאנחנו פונים זה גם נראה אחרת
אלי אפללו:
 ולכן אני שואל אותך אבי אלבאז, ציינת פה כמה דברים
אלי אפללו:
 אל מול מי אתם עובדים? למי פניתם? ואם כן, איפה נוכל לעזור?
אברהם עבאס:
תראה, בנושא של המיגון אז אנחנו יש איזה שהוא תהליך של מיפוי ראשוני, קודם כל הגדרת הצורך
אברהם עבאס:
 מה שקורה גם ברמה הלאומית
אברהם עבאס:
 ולהבין את ההיקפים ואת המספרים שלהם
אברהם עבאס:
 זה עדיין בשלב של מיפוי בתוך המנהל
אברהם עבאס:
 ברגע שתתקבל התמונה המלאה אז אנחנו נבין גם מה המשמעויות התקציביות
אברהם עבאס:
 ברור שחברה אזרחית, והיא רתומה לגמרי, חשוב לי להגיד, אני מרגיש את זה בארגוני כמה הלב הרחב והטוב בארץ ובעולם מתגייס ונרתם בשבועות הללו למען המשימה הזאת
אברהם עבאס:
 אבל בסופו של דבר העלויות תהיינה מאוד מאוד גבוהות
אברהם עבאס:
 ונצטרך לייצר פה שיתוף פעולה, חברה אזרחית-מדינה, אולי שותפים נוספים בתוך המהלך הזה
אלי אפללו:
 הגב' שירי פישביין שובל, בזום, בבקשה
שירי פישביין שובל:
שלום
שירי פישביין שובל:
 אני מפקחת תחום טיפול וממלאת מקום של ממונה על המעונות, חסות הנוער
שירי פישביין שובל:
 אני יכולה להגיד שגם אנחנו נערכנו בצורה מאוד מהירה סביב הסוגיות שצצו מאותה שבת קשה
שירי פישביין שובל:
 השלב הראשון בעצם היה להחזיר את כל הנערים והנערות שהיו בחופש חזרה למסגרות
שירי פישביין שובל:
 בעצם אותה שבת הייתה חופשה מתוכננת ואנחנו די מהר הצלחנו להחזיר את כל הנערים והנערות אלינו למסגרות
שירי פישביין שובל:
      באותו זמן רוב או בהרבה מאוד מהמסגרות באמת גויסו אנשים, גויסו צוותים, גם צוותים בכירים, גם מנהלים, בצווי 8
שירי פישביין שובל:
 מונו במקומם ממלאי מקום
שירי פישביין שובל:
 אנחנו הצלחנו בימים הראשונים להסתמך גם על עובדי עבר וגם על המטה שלנו ומילאנו את השורות
שירי פישביין שובל:
 בהמשך, נעשתה עבודה אינטנסיבית לגייס גם עובדים חדשים וגם מתנדבים במקרים מסוימים כדי באמת לייצר כמה שיותר שגרה בתוך המסגרות
שירי פישביין שובל:
 כל המסגרות שלנו מתפקדות, כל המסגרות שלנו עובדות
שירי פישביין שובל:
 אנחנו המשכנו וקלטנו בחודש האחרון
אלי אפללו:
בואי נשאל שאלה פשוטה: יש מסגרות שפונו?
שירי פישביין שובל:
פונו מסגרות מעט מאוד, בגלל כוח אדם
שירי פישביין שובל:
 כרגע יש שלוש מסגרות שהן מפונות
שירי פישביין שובל:
 מפונות כמסגרת, כקהילה אחת
שירי פישביין שובל:
 אנחנו מדברים גם על מסגרות קטנות
שירי פישביין שובל:
 והן ממשיכות לתפקד
אלי אפללו:
איך הן ממשיכות? הרי אם פינו אותן אז הן נקלטו באיזה שהוא מקום
אלי אפללו:
 איך הן בעצם מתפקדות?
שירי פישביין שובל:
אז למשל פנימייה אחת פונתה לפנימייה אחרת והם ביחד ממשיכים לנהל את שגרת סדר היום
שירי פישביין שובל:
 הם שניהם בעצם באותה תוכנית לימודים ולכן המורים של הפנימייה הקולטת עוזרים בשגרת היום של הבוקר
שירי פישביין שובל:
 ואחר כך הצוות האורגני
שירי פישביין שובל:
 הצוות האורגני, המנהל של הפנימייה, נמצא עם הנערים
שירי פישביין שובל:
      אני גם חוזרת ואומרת שאני חייבת להדגיש, מדובר במסגרות קטנות
שירי פישביין שובל:
 מדובר בכל מקרה במסגרות של 17 נערים
שירי פישביין שובל:
 זה לא מסה של כפר שלם שזז ממקום למקום
אלי אפללו:
חשוב לי לדעת מה הקשיים שלכם או מה האתגרים שלכם בתקופה הזאת
שירי פישביין שובל:
האתגרים שלנו א' זה כוח אדם
שירי פישביין שובל:
 וגם גיוס כוח האדם וגם המילוי מקום של הצוותים שנמצאים בצווי 8
שירי פישביין שובל:
 והמשמעות היא גם היציבות שאנחנו ככה יכולים לספק לנערים ולנערות בקשר עם הדמויות שמלוות אותם
שירי פישביין שובל:
 אני יכולה להגיד גם שיש עובדות סוציאליות ועובדים סוציאליים שגויסו בצו 8 ובעצם החלק הטיפולי ככה נקטע
שירי פישביין שובל:
 גם פה אנחנו נותנים מענה ואנחנו פתחנו קבוצות
שירי פישביין שובל:
 אנחנו עושים קבוצות טיפוליות
שירי פישביין שובל:
 אבל זה פער שאנחנו מתחילים להרגיש אותו
שירי פישביין שובל:
      אתגר נוסף שכבר פתרנו וגם אנחנו עליו זה עניין של דיונים בבתי המשפט
שירי פישביין שובל:
 יש הרבה דיונים שנדחו אוטומטית לחודשים קדימה
שירי פישביין שובל:
 אבל אנחנו באמת בעבודה סדורה מול בית המשפט דיונים שהיו מאוד חשובים ואנחנו ככה ממש היינו צריכים לקיים אותם כדי לעשות מעברים לנערים וכדי להמשיך את תוכנית הטיפול – הצלחנו להקדים אותם
אלי אפללו:
רגע, אין תורנות בבית משפט? מה שנקרא שופט תורן וכך הלאה, שאפשר לעשות דברים דחופים?
שירי פישביין שובל:
יש שופט תורן
אלי אפללו:
אז זהו, זה חשוב מאוד
אלי אפללו:
 עם כל הכבוד
אלי אפללו:
 דבי, מה אמרת?
דבי ביטון:
אמרתי שזה חשוב, אם יש הארכות של צווים
אלי אפללו:
 אני מניח שיש דברים שהם מאוד דחופים ולא צריך להזניח אותם
אלי אפללו:
 לא כל השופטים נמצאים בצו 8 ולא כולם לוחמים
דבי ביטון:
לפעמים יש ילדים שחוזרים גם הביתה
דבי ביטון:
 זה פשוט נורא
יהושע רבינוביץ:
לידיה, מהסיוע המשפטי
אלי אפללו:
לידיה, נכון
אלי אפללו:
 את רשומה פה, לידיה, מאה אחוז
שירי פישביין שובל:
אני פניתי ודיברתי עם נשיאת בתי המשפט לנוער והיא בהחלט נתנה לזה מענה ופתרון
שירי פישביין שובל:
 כרגע אנחנו לא בבעיה בנושא הזה
שירי פישביין שובל:
      אני יכולה להגיד שיש מעט מסגרות שקצב הקליטות בהן באמת הואט, בגלל בעיות בכוח אדם
שירי פישביין שובל:
 אבל אנחנו כבר באמת ממלאים שורות ומוצאים את כל הפתרונות כדי לאפשר שגרה גם בעניין של הקליטות
קארין אלהרר:
אז מה קורה עם הממתינים?
שירי פישביין שובל:
הממתינים, רשימת הממתינים לא גדלה מלפני חודש או מלפני המלחמה
קארין אלהרר:
אבל את אומרת שהקצב הואט
שירי פישביין שובל:
נכון
שירי פישביין שובל:
 הקצב הואט ואנחנו עכשיו מתגברים עליו
שירי פישביין שובל:
 יש שתי מסגרות שבהן הקצב הואץ ושאר המסגרות הקליטות המשיכו להיות מתוכננות
שירי פישביין שובל:
 המשיכו להתקיים כסדרן וחלופות המעצר קלטו נערים
שירי פישביין שובל:
 במעון צופיה קלטו נערות
שירי פישביין שובל:
 במעון מסילה קלטו נערות
שירי פישביין שובל:
 אלו מוקדים של מסגרות שאנחנו במצוקה ורשימת ממתינים ללא קשר למצב החירום
שירי פישביין שובל:
 ואנחנו גם עכשיו מנסים לייצר עוד ועוד פתרונות כדי לפתוח אפילו עוד קבוצה בהתאם למתוכנן ולא לדחות את זה, כדי שאפשר יהיה לצמצם את רשימות ההמתנה
אלי אפללו:
 לידיה רבינוביץ, עורכת דין, כן?
יהושע רבינוביץ:
כן
יהושע רבינוביץ:
 אני ממונה ארצית על ייצוג קטינים בסיוע המשפטי